title: Regolament ta' Implimentazzjoni tal-Kummissjoni (UE) 2019/256 tat-13 ta' Frar 2019 li jemenda r-Regolament ta' Implimentazzjoni tal-Kummissjoni (UE) 2015/207 fir-rigward tat-tibdil tal-mudelli għall-preżentazzjoni tal-informazzjoni dwar proġett maġġuri, għall-pjan ta' azzjoni konġunt, għar-rapporti ta' implimentazzjoni għall-Investiment bl-għan tat-tkabbir u l-impjiegi u bl-għan ta' kooperazzjoni territorjali Ewropea u li jikkoreġi dak ir-Regolament fir-rigward tad-data għall-fini tar-rieżami tal-prestazzjoni u l-qafas tal-prestazzjoni

text:
                  14.2.2019

                  MT

                  Il-Ġurnal Uffiċjali tal-Unjoni Ewropea

                  L 43/20

         REGOLAMENT TA' IMPLIMENTAZZJONI TAL-KUMMISSJONI (UE) 2019/256
         tat-13 ta' Frar 2019
         li jemenda r-Regolament ta' Implimentazzjoni tal-Kummissjoni (UE) 2015/207 fir-rigward tat-tibdil tal-mudelli għall-preżentazzjoni tal-informazzjoni dwar proġett maġġuri, għall-pjan ta' azzjoni konġunt, għar-rapporti ta' implimentazzjoni għall-Investiment bl-għan tat-tkabbir u l-impjiegi u bl-għan ta' kooperazzjoni territorjali Ewropea u li jikkoreġi dak ir-Regolament fir-rigward tad-data għall-fini tar-rieżami tal-prestazzjoni u l-qafas tal-prestazzjoni
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 1303/2013 tas-17 ta' Diċembru 2013 tal-Parlament Ewropew u tal-Kunsill li jistabilixxi dispożizzjonijiet komuni dwar il-Fond Ewropew għall-Iżvilupp Reġjonali, il-Fond Soċjali Ewropew, il-Fond ta' Koeżjoni, il-Fond Agrikolu Ewropew għall-Iżvilupp Rurali u l-Fond Marittimu u tas-Sajd Ewropew u li jistabilixxi dispożizzjonijiet ġenerali dwar il-Fond Ewropew għall-Iżvilupp Reġjonali, il-Fond Soċjali Ewropew, il-Fond ta' Koeżjoni u l-Fond Ewropew għall-Affarijiet Marittimi u s-Sajd u li jħassar ir-Regolament tal-Kunsill (KE) Nru 1083/2006 (1), u b'mod partikolari l-ħames paragrafu tal-Artikolu 101, it-tieni paragrafu tal-Artikolu 106, u l-Artikolu 111(5) tiegħu,
         Wara li kkunsidrat ir-Regolament (UE) Nru 1299/2013 tas-17 ta' Diċembru 2013 tal-Parlament Ewropew u tal-Kunsill dwar dispożizzjonijiet speċifiċi għall-appoġġ mill-Fond Ewropew għall-Iżvilupp Reġjonali għall-għan ta' kooperazzjoni territorjali Ewropea (2), u b'mod partikolari l-Artikolu 14(5) tiegħu,
         Wara li kkonsultat il-Kumitat ta' Koordinament għall-Fondi Strutturali u ta' Investiment Ewropej,
         Billi:

                     (1)

                     L-Anness II tar-Regolament ta' Implimentazzjoni tal-Kummissjoni (UE) 2015/207 (3) jistabbilixxi l-format għall-preżentazzjoni tal-informazzjoni dwar proġett maġġuri f'konformità mal-Artikolu 101 tar-Regolament (UE) Nru 1303/2013. Minħabba l-emendi għall-Artikolu 61 tar-Regolament (UE) Nru 1303/2013 fir-rigward ta' operazzjonijiet li jiġġeneraw dħul nett wara li jitlestew, introdotti bir-Regolament (UE, Euratom) 2018/1046 tal-Parlament Ewropew u tal-Kunsill (4), u minħabba l-adozzjoni mill-Kummissjoni ta' Avviż dwar il-kunċett ta' Għajnuna mill-Istat (5), jenħtieġ li l-Anness II jiġi emendat skont dan.

                     (2)

                     L-Anness IV tar-Regolament ta' Implimentazzjoni (UE) 2015/207 jistabbilixxi l-format tal-mudell għall-preżentazzjoni tal-pjan ta' azzjoni konġunt f'konformità mal-Artikolu 106 tar-Regolament (UE) Nru 1303/2013. Minħabba l-emendi tal-Artikoli mill-104 sa 109 tar-Regolament (UE) Nru 1303/2013 fir-rigward tal-ewwel Pjanijiet ta' Azzjoni Konġunti u l-kontenut ta' Pjanijiet ta' Azzjoni Konġunti, introdotti bir-Regolament (UE, Euratom) 2018/1046, jenħtieġ li l-Anness IV jiġi emendat skont dan.

                     (3)

                     L-Anness V tar-Regolament ta' Implimentazzjoni (UE) 2015/207 jistabbilixxi l-mudell għar-rapporti ta' implimentazzjoni għall-Investiment għall-għan tat-tkabbir u l-impjiegi f'konformità mal-Artikolu 111 tar-Regolament (UE) Nru 1303/2013. Minħabba l-emendi għall-Artikolu 70(2) tar-Regolament (UE) Nru 1303/2013, fir-rigward tal-eliġibbilità tal-infiq ta' operazzjonijiet implimentati 'l barra miż-żona tal-programm, u l-Artikolu 104(2) u (3) ta' dak ir-Regolament, fir-rigward tal-livelli limiti għall-ewwel Pjan ta' Azzjoni Konġunt, kif introdott mir-Regolament (UE, Euratom) 2018/1046, jenħtieġ li l-Anness V jiġi emendat skont dan.

                     (4)

                     It-tabella 4 A tal-Anness V tar-Regolament ta' Implimentazzjoni (UE) 2015/207 jinkludi l-indikaturi komuni tal-output għall-Fond Soċjali Ewropew (“FSE”) u l-Inizjattiva favur l-Impjieg taż-Żgħażagħ (“YEI”). Minħabba l-bidliet fl-Anness I tar-Regolament (UE) Nru 1304/2013 tal-Parlament Ewropew u tal-Kunsill (6) li jistabbilixxi indikaturi tal-output u tar-riżultati komuni għall-investimenti tal-FSE, kif introdott mir-Regolament (UE, Euratom) 2018/1046, it-Tabella 4 A fil-Parti A, jenħtieġ li l-punt 3.2 tal-Anness V jiġi emendat skont dan. Billi l-bidliet fl-Anness I tar-Regolament (UE) Nru 1304/2013 japplikaw mill-1 ta' Jannar 2014, jenħtieġ li l-emendi għat-Tabella 4a fil-Parti A, il-punt 3.2 tal-Anness V japplikaw mill-1 ta' Jannar 2014 ukoll.

                     (5)

                     L-Anness X tar-Regolament ta' Implimentazzjoni (UE) 2015/207 jistabbilixxi l-mudell għar-rapporti ta' implimentazzjoni għall-għan tal-kooperazzjoni territorjali Ewropea f'konformità mal-Artikolu 14 tar-Regolament (UE) Nru 1299/2013. Minħabba l-emendi tal-Artikoli 104(2) u (3) tar-Regolament (UE) Nru 1303/2013 fir-rigward tal-livelli limitu għall-ewwel Pjan ta' Azzjoni Konġunt, kif introdotti bir-Regolament (UE, Euratom) 2018/1046, jenħtieġ li l-Anness X jiġi emendat skont dan.

                     (6)

                     It-tabella fil-Parti C, il-punt 15 tal-Anness V tar-Regolament ta' Implimentazzjoni (UE) 2015/207 u t-tabella f'Parti B, il-punt 12 tal-Anness X ta' dak ir-Regolament, li t-tnejn li huma jirrigwardaw l-informazzjoni finanzjarja għall-fini tal-valutazzjoni tal-progress fil-ksib tal-istadji importanti u l-miri jirreferu għan-nefqa “mġarrba u mħallsa mill-benefiċjarji u ċċertifikata lill-Kummissjoni sal-31 ta' Diċembru 2018” u “mġarrba u mħallsa mill-benefiċjarji sal-31 ta' Diċembru 2023 u ċċertifikata lill-Kummissjoni”. La r-Regolament (UE) Nru 1303/2013 u lanqas ir-Regolament ta' Implimentazzjoni tal-Kummissjoni (UE) Nru 215/2014 (7) ma jinkludu tali data limitu għaċ-ċertifikazzjoni tan-nefqa eliġibbli fil-ksib tal-istadji importanti u l-miri għall-indikaturi finanzjarji. Jenħtieġ li dawk it-tabelli jiġu kkoreġuti skont dan. Għall-finijiet taċ-ċertezza legali fir-rigward tar-rekwiziti tar-rappurtar dwar il-progress lejn il-ksib tal-stadji importanti għall-indikaturi finanzjarji, li fl-2019 se jiġu inklużi għall-ewwel darba fir-rapport annwali ta' implimentazzjoni, huwa meħtieġ li l-korrezzjoni tapplika retroattivament b'effett mid-data tad-dħul fis-seħħ ta' dan ir-Regolament kif ġie addotat l-ewwel darba.

                     (7)

                     Sabiex tiġi żgurata ċ-ċertezza legali u jitnaqqsu kemm jista' jkun id-diskrepanzi bejn id-dispożizzjonijiet emendati tar-Regolament (UE) Nru 1303/2013 li japplikaw mit-2 ta' Awwissu 2018 jew qabel, u f'konformità mal-Artikolu 282 tar-Regolament (UE, Euratom) 2018/1046, u d-dispożizzjonijiet ta' dan ir-Regolament għal minimu, dan ir-Regolament jenħtieġ li jidħol fis-seħħ fil-jum ta' wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.

                     (8)

                     Għaldaqstant, jenħtieġ li r-Regolament ta' Implimentazzjoni (UE) 2015/207 jiġi emendat u kkoreġut skont dan,

               ADOTTAT DAN IR-REGOLAMENT:

            Artikolu 1
            Ir-Regolament ta' Implimentazzjoni (UE) 2015/207 jiġi emendat kif ġej:

                        (1)

                        L-Anness II tar-Regolament ta' Implimentazzjoni (UE) 2015/207 huwa emendat skont l-Anness I ta' dan ir-Regolament.

                        (2)

                        L-Anness IV tar-Regolament ta' Implimentazzjoni (UE) 2015/207 huwa emendat skont l-Anness II ta' dan ir-Regolament.

                        (3)

                        L-Anness V tar-Regolament ta' Implimentazzjoni (UE) 2015/207 huwa emendat skont l-Anness III ta' dan ir-Regolament.

                        (4)

                        L-Anness X tar-Regolament ta' Implimentazzjoni (UE) 2015/207 huwa emendat skont l-Anness IV ta' dan ir-Regolament.

            Artikolu 2
            Ir-Regolament ta' Implimentazzjoni tal-Kummissjoni (UE) 2015/207 huwa kkoreġut kif ġej:

                        (1)

                        L-Anness V tar-Regolament ta' Implimentazzjoni (UE) 2015/207 huwa kkoreġut skont l-Anness V ta' dan ir-Regolament.

                        (2)

                        L-Anness X tar-Regolament ta' Implimentazzjoni (UE) 2015/207 huwa kkoreġut skont l-Anness VI ta' dan ir-Regolament.

            Artikolu 3
            Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
            L-Artikolu 2 għandu japplika mill-14 ta' Frar 2015.
            Il-punt (1) tal-Anness III għandu japplika mill-1 ta' Jannar 2014.

            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, it-13 ta' Frar 2019.

                  Għall-Kummissjoni

                  Il-President

               Jean-Claude JUNCKER

            (1)  ĠU L 347, 20.12.2013, p. 320.

            (2)  ĠU L 347, 20.12.2013, p. 259.

            (3)  Ir-Regolament ta' Implimentazzjoni tal-Kummissjoni (UE) 2015/207 tal-20 ta' Jannar 2015 li jistabbilixxi regoli dettaljati li jimplimentaw ir-Regolament (UE) Nru 1303/2013 tal-Parlament Ewropew u tal-Kunsill fir-rigward tal-mudelli għar-rapport ta' progress, il-preżentazzjoni tal-informazzjoni dwar proġett maġġuri, il-pjan ta' azzjoni konġunta, ir-rapporti ta' implimentazzjoni għall-Investiment għall-għan tat-tkabbir u l-impjiegi, id-dikjarazzjoni ta' ġestjoni, l-istrateġija tal-awditjar, l-opinjoni tal-awditu u r-rapport ta' kontroll u l-metodoloġija għat-twettiq tal-analiżi tal-ispejjeż imqabbla mal-benefiċċji u skont ir-Regolament (UE) Nru 1299/2013 tal-Parlament Ewropew u tal-Kunsill fir-rigward tal-mudell għar-rapporti tal-implimentazzjoni għall-għan ta' kooperazzjoni territorjali Ewropea (ĠU L 38, 13.2.2015, p. 1).

            (4)  Ir-Regolament (UE, Euratom) 2018/1046 tal-Parlament Ewropew u tal-Kunsill tat-18 ta' Lulju 2018 dwar ir-regoli finanzjarji applikabbli għall-baġit ġenerali tal-Unjoni, li jemenda r-Regolamenti (UE) Nru 1296/2013, (UE) Nru 1301/2013, (UE) Nru 1303/2013, (UE) Nru 1304/2013, (UE) Nru 1309/2013, (UE) Nru 1316/2013, (UE) Nru 223/2014, (UE) Nru 283/2014, u d-Deċiżjoni Nru 541/2014/UE u li jħassar ir-Regolament (UE, Euratom) Nru 966/2012 (ĠU L 193, 30.7.2018, p. 1).

            (5)  L-Avviż tal-Kummissjoni dwar il-kunċett ta' Għajnuna mill-Istat kif imsemmi fl-Artikolu 107(1) tat-Trattat dwar il-Funzjonament tal-Unjoni Ewropea (C/2016/2946) (ĠU C 262, 19.7.2016, p. 1).

            (6)  Ir-Regolament (UE) Nru 1304/2013 tal-Parlament Ewropew u tal-Kunsill tas-17 ta' Diċembru 2013 dwar il-Fond Soċjali Ewropew u li jħassar ir-Regolament tal-Kunsill (KE) Nru 1081/2006 (ĠU L 347, 20.12.2013, p. 470).

            (7)  Ir-Regolament ta' Implimentazzjoni tal-Kummissjoni (UE) Nru 215/2014 tas-7 ta' Marzu 2014 li jistabbilixxi regoli għall-implimentazzjoni tar-Regolament (UE) Nru 1303/2013 tal-Parlament Ewropew u tal-Kunsill li jistabbilixxi dispożizzjonijiet komuni dwar il-Fond Ewropew għall-Iżvilupp Reġjonali, il-Fond Soċjali Ewropew, il-Fond ta' Koeżjoni, il-Fond Agrikolu Ewropew għall-Iżvilupp Rurali u l-Fond Ewropew Marittimu u tas-Sajd u li jistabbilixxi dispożizzjonijiet ġenerali dwar il-Fond Ewropew għall-Iżvilupp Reġjonali, il-Fond Soċjali Ewropew, il-Fond ta' Koeżjoni u l-Fond Ewropew Marittimu u tas-Sajd fir-rigward ta' metodoloġiji tal-appoġġ għat-tibdil fil-klima, id-determinazzjoni tal-istadji importanti u l-miri fil-qafas tal-prestazzjoni u n-nomenklatura ta' kategoriji ta' intervent għall-Fondi ta' Investiment Strutturali Ewropej (ĠU L 69, 8.3.2014, p. 65).

            ANNESS I
            L-Anness II tar-Regolament ta' Implimentazzjoni (UE) 2015/207 huwa emendat kif ġej:

                        1.

                        fil-punt C.2, in-nota 1 ta' qiegħ il-paġna tinbidel b'dan li ġej:

                                    “(1)

                                    Is-servizzi tal-Kummissjoni pprovdew gwida lill-Istati Membri sabiex jiffaċilitaw il-valutazzjoni meta investimenti fl-infrastuttura jinvolvu għajnuna mill-Istat. B'mod partikolari, is-servizzi tal-Kummissjoni ħejjew grilji analitiċi. L-Avviż tal-Kummissjoni dwar il-kunċett ta' Għajnuna mill-Istat kif imsemmi fl-Artikolu 107(1) tat-Trattat dwar il-Funzjonament tal-Unjoni Ewropea ġie ppubblikat (C/2016/2946) (ĠU C 262, 19.7.2016, p. 1). Il-Kummissjoni tistieden lill-Istati Membri jużaw il-grilji analitiċi jew metodi oħrajn sabiex jispjegaw għaliex iqisu li l-appoġġ ma jinvolvix l-għoti ta' għajnuna mill-Istat.”;

                        2.

                        fil-punt C.3, it-titolu tal-aħħar tabella jinbidel b'dan li ġej:
                        “Metodu tar-rata fissa jew metodu ta' tnaqqis fir-rata ta' kofinanzjament (l-Artikolu 61(3)(a) u l-Artikolu 61(3)(aa) u l-Artikolu 61(5) tar-Regolament (UE) Nru 1303/2013)”;

                        3.

                        fil-punt C.3, it-tabella tinbidel b'dan li ġej:

                                    “Valur

                                    1.

                                    In-nefqa totali eliġibbli qabel ma jitqiesu r-rekwiżiti stabbiliti fl-Artikolu 61 tar-Regolament (UE) Nru 1303/2013 (f'EUR, mhux skontata)
                                    (Taqsima C.1.12(C))

                                       <tip=’N’ input=’G’>

                                    2.

                                    Ir-rata fissa tad-dħul nett kif definita fl-Anness V tar-Regolament (UE) Nru 1303/2013 jew f'atti delegati jew stabbilita abbażi tal-Artikolu 61(3) (aa) (FR) (%)

                                       <tip=’N’ input=’M’>

                                    3.

                                    In-nefqa totali eliġibbli wara li jitqiesu r-rekwiżiti stabbiliti fl-Artikolu 61 tar-Regolament (UE) Nru 1303/2013 (f'EUR, mhux skontata) = (1) × (1 – FR) (*1)

                                       Il-kontribuzzjoni pubblika massima trid tirrispetta r-regoli dwar l-għajnuna mill-Istat u l-ammont ta' għajnuna totali mogħtija rrapportat hawn fuq (jekk applikabbli)

                                       <tip=’N’ input=’M’>

                        4.

                        fil-punt E.1.2, in-nota 3 ta' qiegħ il-paġna tinbidel b'dan li ġej:

                                    “(2)

                                    Dan ma japplikax: (1) għal proġetti suġġetti għar-regoli dwar għajnuniet mill-Istat fis-sens tal-Artikolu 107 tat-Trattat (ara l-punt G1), f'konformità mal-Artikolu 61(8) tar-Regolament (UE) Nru 1303/2013; (2) jekk tintuża rata fissa (l-Artikolu 61(3)(a) u l-Artikolu 61(3)(aa) tar-Regolament (UE) Nru 1303/2013) jew tnaqqis fir-rata ta' kofinanzjament (l-Artikolu 61(5) tar-Regolament (UE) Nru 1303/2013); u (3) jekk is-somma tal-valuri preżenti tal-kostijiet operatorji u ta' sostituzzjoni tkun ogħla mill-valur preżenti tad-dħul, il-proġett ma jitqiesx li jiġġenera d-dħul, f'liema każ il-punti 7 u 8 jistgħu jiġu injorati u l-applikazzjoni prorata tad-dħul nett skontat jenħtieġ li tiġi stabbilita għal 100 %.”.

               (*1)  Fil-każ ta' metodu ta' tnaqqis fir-rata ta' kofinanzjament, ma tapplikax din il-formola (ir-rata fissa tkun riflessa fir-rata ta' kofinanzjament tal-assi ta' prijorità, li twassal għal anqas finanzjament mill-FEŻR/FK) u l-kost totali eliġibbli jkun daqs l-ammont imsemmi fil-punt (1)”

            ANNESS II
            L-Anness IV tar-Regolament ta' Implimentazzjoni tal-Kummissjoni (UE) 2015/207 hu emendat kif ġej:

                        1.

                        Il-punt A.8 jinbidel b'dan li ġej:

                                                “A.8.

                                                Tip ta' JAP

                                    ( ) Normali ( ) YEI ( ) L-ewwel JAP taħt l-IGJ (*)
                                    ( ) L-ewwel JAP taħt l-ETC (**)

                                       [possibbiltà waħda biss]; <tip=’C’ input=’M’>

                                    (*)

                                    L-ewwel pjan ta' azzjoni konġunt ippreżentat mill-Istat Membru taħt l-għan tal-Investiment għat-tkabbir u l-impjiegi f'konformità mal-Artikolu 104(3) tar-Regolament (UE) Nru 1303/2013 tal-Parlament Ewropew u tal-Kunsill

                                    (**)

                                    L-ewwel pjan ta' azzjoni konġunt ippreżentat mill-Istat Membru taħt l-għan tal-Kooperazzjoni Territorjali Ewropea, f'konformità mal-Artikolu 104(3) tar-Regolament (UE) Nru 1303/2013 tal-Parlament Ewropew u tal-Kunsill”;

                        2.

                        it-titolu tal-Parti C jinbidel b'dan li ġej:
                        “C.   GĦANIJIET TAL-JAS”;

                        3.

                        Il-punt C.1 jinbidel b'dan li ġej:

                                    “C.1.

                                       Nitolbuk tagħti deskrizzjoni tal-għanijiet tal-JAP u kif jikkontribwixxi għall-għanijiet tal-programm jew għar-rakkomandazzjonijiet rilevanti speċifiċi għall-pajjiż u l-linji gwida ġenerali tal-politiki ekonomiċi tal-Istati Membri u tal-Unjoni skont l-Artikolu 121(2) TFUE u r-rakkomandazzjonijiet rilevanti tal-Kunsill skont l-Artikolu 148(4) TFUE li l-Istati Membri jridu jikkunsidraw fil-politiki tal-impjiegi tagħhom.

                                       <tip=’S’ tul massimu=’17500’input=’M’>”;

                        4.

                        Il-punt C.2 jinbidel b'dan li ġej:

                                    “C.2.

                                       Abbażi tal-informazzjoni pprovduta f'C.1, nitolbuk tistabbilixxi l-għanijiet ġenerali tal-JAP

                                                Numru

                                                Kodiċi

                                                L-għan

                                                Għan 1 tal-JAP <tip=’S’ input=’S'’>

                                                   <tip=’N’ input=’M’>

                                                   <tip=’S’ tul massimu=’500’ input=’M’>

                                                Għan 2 tal-JAP”;

                                                …

                        5.

                        Il-Punt C.3 jiħassar;

                        6.

                        it-titolu tal-Parti D jinbidel b'dan li ġej:
                        “D.   DESKRIZZJONI TAL-JAP”;

                        7.

                        fil-punt D.1.1 it-test fit-tielet kolonna tal-ewwel ringiela tat-tabella jinbidel b'dan li ġej:
                        “Għan(ijiet) tal-JAP li jikkontribwixxi għalih(om)”;

                        8.

                        it-titolu tal-punt D.1.2 jinbidel b'dan li ġej:

                                    “D.1.2.

                                    Il-proġetti kif se jikkontribwixxu sabiex jinkisbu l-għanijiet tal-JAP? Nitolbuk tiġġustifika.”;

                        9.

                        it-titolu tal-punt D.1.3 jinbidel b'dan li ġej:

                                    “D.1.3.

                                    X'inhuma l-objettivi intermedji, fejn rilevanti u l-miri għall-outputs u r-riżultati ta' dawn il-proġetti?”;

                        10.

                        fil-punt D.1.3 it-test fit-tieni kolonna tat-tieni ringiela tat-tabella jinbidel b' “l-indikatur tal-JAP”

                        11.

                        il-Punt D.3 jiħassar;

                        12.

                        it-test bejn il-punti F u F1 jitħassar;

                        13.

                        fil-punt F.1, it-test fit-tieni kolonna jinbidel b'dan li ġej:
                        “(Nitolbuk tispeċifika d-data tal-bidu tal-implimentazzjoni)”;

                        14.

                        it-titolu tal-Parti G jinbidel b'dan li ġej:
                        “G.   Il-kontribut tal-JAP għall-prinċipji orizzontali”;

                        15.

                        bejn il-punti G u G.1 jiddaħħal dan it-test li ġej:
                        “Nitolbuk tikkonferma u tispjega kif il-JAP jikkontribwixxi għall-prinċipji orizzontali kif stabbiliti fil-programm rilevanti jew fil-Ftehim ta' Sħubija”;

                        16.

                        Il-punt G.1 jinbidel b'dan li ġej:

                                    “G.1.

                                       Il-promozzjoni tal-ugwaljanza bejn l-irġiel u n-nisa

                                       <tip=’S’ tul massimu=’3500’ input=’M’>”;

                        17.

                        Il-punt G.3 jinbidel b'dan li ġej:

                                    “G.3.

                                       Il-promozzjoni tal-iżvilupp sostenibbli

                                       <tip=’S’ tul massimu=’3500’ input=’M’>”;

                        18.

                        il-punt H.1.2 jinbidel b'dan li ġej:

                                    “H.1.2.

                                    Nitolbuk tipprovdi informazzjoni dwar l-għażla tal-pjan ta' azzjoni konġunt f'konformità mal-Artikolu 125(3) tar-Regolament (UE) Nru 1303/2013.”

                        19.

                        Il-punti H.1.2.1 u H.1.2.2 jitħassru;

                        20.

                        il-punt H.4 jiħassar;

                        21.

                        il-punt I.1 jinbidel b'dan li ġej:
                        “I.1.   Il-kosti għall-ksib tal-objettivi intermedji, u miri għall-outputs u r-riżultati (nitolbuk timla wkoll l-appendiċi dwar l-indikaturi)
                        Nitolbuk timla t-tabelli li ġejjin bl-indikaturi li jridu jintużaw għall-ġestjoni finanzjarja tal-JAP, imqassmin, fejn rilevanti, skont l-assi prijoritarju, il-Fond u l-kategorija ta' reġjun.”;

                        22.

                        il-punt I.2 jiħassar.

            ANNESS III
            L-Anness V tar-Regolament ta' Implimentazzjoni (UE) 2015/207 huwa emendat kif ġej:

                        1.

                        Fil-parti A, il-punt 3.2, it-Tabella 4 A (Indikaturi komuni tal-output għall-FSE) tinbidel bit-tabella li ġejja.
                        “Tabella 4A

                           Indikaturi komuni tal-output għall-FSE (skont l-assi prijoritarju, il-prijorità ta' investiment, skont il-kategorija ta' reġjun.

                           Għall-YEI, għal kull assi prijoritarju jew kwalunkwe parti minnu, mhuwiex meħtieġ tqassim skont il-kategorija ta' reġjun
                            (*1)

                        Prijorità ta' investiment:

                                    Indikatur ID

                                       Indikatur (isem l-indikatur)

                                       Kategorija ta' reġjun (fejn rilevanti)

                                       Valur fil-mira (2023)

                                       It-tqassim skont is-sess huwa fakultattiv (għall-mira)

                                    2014

                                    2015

                                    2016

                                    2017

                                    2018

                                    2019

                                    2020

                                    2021

                                    2022

                                    2023

                                    Valur kumulattiv (ikkalkulat awtomatikament)

                                    Proporzjon tal-kisba
                                    it-tqassim skont is-sess huwa fakultattiv

                                       < tip=’S’ input=’G’ >

                                       < tip=’S'’input=’G’ >

                                       < tip=’S’ input=’G’ >

                                       <tip=’N’ input=’G’>

                                       <tip=’N'’input=’M’>

                                       <tip=’N’ input=’M’>

                                       <tip=’N’ input=’M’>

                                       <tip=’N’ input=’M’

                                       <tip=’N’ input=’M’>

                                       <tip=’N’ input=’M’>

                                       <tip=’N’ input=’M’>

                                       <tip=’N’ input=’M’>

                                       <tip=’N’ input=’M’>

                                       <tip=’N’ input=’M’>

                                       <tip=’N’ input=’G’>

                                       <tip=’N’ input=’G’>

                                    Valur annwali

                                    Total

                                    M

                                    W

                                    M

                                    W

                                    M

                                    W

                                    M

                                    W

                                    M

                                    W

                                    M

                                    W

                                    M

                                    W

                                    M

                                    W

                                    M

                                    W

                                    M

                                    W

                                    M

                                    W

                                    total

                                    M

                                    W

                                    total

                                    M

                                    W

                                       Persuni qiegħda(FSE)

                                       Persuni qiegħda(YEI)

                                       Persuni qiegħda fit-tul (FSE)

                                       Persuni qiegħda fit-tul (YEI)

                                       Persuni inattivi (FSE)

                                       Persuni inattivi (YEI)

                                       Persuni inattivi li jkunu barra mill-edukazzjoni jew taħriġ (FSE)

                                       Persuni inattivi li jkunu barra mill-edukazzjoni jew taħriġ (YEI)

                                       Persuni impjegati, inklużi dawk li jaħdmu għal rashom

                                       Persuni taħt il-25 sena (FSE)

                                       Persuni taħt il-25 sena (YEI)

                                       Li għandhom aktar minn 54 sena

                                       ersuni 'l fuq mill-età ta' 54 sena li jkunu qiegħda, inkluż dawk qiegħda fit-tul, jew inattivi u li jkunu barra mill-edukazzjoni jew taħriġ

                                       Persuni b'edukazzjoni primarja (ISCED 1) jew sekondarja baxxa (ISCED 2) (FSE)

                                       Persuni b'edukazzjoni primarja (ISCED 1) jew sekondarja baxxa (ISCED 2) (YEI)

                                       Persuni b'edukazzjoni sekondarja għolja (ISCED 3) jew edukazzjoni postsekondarja (ISCED 4 (FSE)

                                       Persuni b'edukazzjoni sekondarja għolja (ISCED 3) jew edukazzjoni postsekondarja (ISCED 4 (YEI)

                                       Persuni b'edukazzjoni terzjarja (ISCED 5 sa 8) (FSE)

                                       Persuni b'edukazzjoni terzjarja (ISCED 5 sa 8) (YEI)

                                       Migranti, parteċipanti bi sfond barrani, minoranzi (inklużi l-komunitajiet marġinalizzati bħar-Roma) (FSE)

                                       Migranti, parteċipanti bi sfond barrani, minoranzi (inklużi l-komunitajiet marġinalizzati bħar-Roma) (YEI)

                                       Parteċipanti b'diżabbiltajiet (FSE)

                                       Parteċipanti b'diżabbiltajiet (YEI)

                                       Persuni żvantaġġati oħra (FSE)

                                       Persuni żvantaġġati oħra (YEI)

                                       Parteċipanti mingħajr dar jew affetwati minn esklużjoni tal-akkomodazzjoni
                                        (1)
                                       (FSE)

                                       Persuni bla dar jew milquta mill-esklużjoni tal-akkomodazzjoni (YEI)

                                       Minn żoni rurali
                                        (1)
                                       (FSE)

                                       Minn żoni rurali (YEI)

                                       In-numru ta' proġetti implimentati b'mod sħiħ jew parzjali minn sħab soċjali jew NGOs

                                       Numru ta' proġetti ddedikati għall-parteċipazzjoni sostenibbli u l-progress tan-nisa fl-impjieg

                                       In-numru ta' proġetti mmirati għall-amministrazzjoni pubblika jew għas-servizzi pubbliċi fil-livell nazzjonali, reġjonali jew lokali

                                       In-numru ta' impriżi mikro, żgħar u ta' daqs medju megħjuna (inklużi impriżi kooperattivi, impriżi tal-ekonomija soċjali)

                                       Total kumplessiv ta' parteċipanti
                                        (2)

                        2.

                        Fil-parti A, il-punt 3.2, it-Tabella 9 (Kost tal-operazzjonijiet implimentati 'l barra mill-qasam tal-programm (il-FEŻR u l-Kond ta' Koeżjoni taħt l-Investiment bl-għan tat-tkabbir u l-impjiegi)) tinbidel b'li ġej:

                                    “1.

                                    2.

                                    3.

                                    4.

                                    5.

                                    6.

                                    Assi prijoritarji

                                    L-ammont ta' appoġġ tal-UE li huwa previst li jintuża għall-implimentazzjoni ta' operazzjonijiet 'il barra miż-żona tal-programm abbażi tal-operazzjonijiet magħżula (EUR)

                                    Bħala sehem mill-appoġġ tal-UE għall-assi prijortarji fiż-żmien tal-adozzjoni tal-programm
                                    (%)
                                    (3/UE appoġġ għall-assi prijortarji fiż-żmien tal-adozzjoni tal-programm *100)

                                    L-ammont tal-appoġġ tal-UE f'operazzjonijiet implimentati 'l barra mill-qasam tal-programm ibbażat fuq nefqa eliġibbli ddikjarata mill-benefiċjarju tal-awtorità ta' ġestjoni (EUR)

                                    Bħala sehem mill-appoġġ tal-UE għall-assi prijortarji fiż-żmien tal-adozzjoni tal-programm
                                    (%)
                                    (5/UE appoġġ għall-assi prijortarji fiż-żmien tal-adozzjoni tal-programm *100)

                                    Kost tal-operazzjonijiet 'il barra miż-żona tal-programm (3)

                                       < tip=’S’ input=’S’>

                                       <tip=’N’ input=’M’>

                                       <tip=’P’ input=’G’>

                                       <tip=’N’ input=’M’>

                                       <tip=’P’ input=’G’>

                        3.

                        Fil-parti A, il-punt 3.2, fit-Tabella 13 (Pjanijiet ta' azzjoni konġunti), it-test tat-tmien kolonna tal-ewwel ringiela jinbidel b'li ġej:
                        “Tip ta' JAP

                                    1.

                                    normali

                                    2.

                                    l-ewwel JAP

                                    3.

                                    YEI”.

               (*1)  Id-data strutturata meħtieġa għar-rapport dwar il-YEI li jrid jiġi ppreżentat f'April 2015 f'konformità mal-Artikolu 19(3) u l-Anness II tar-Regolament (UE) Nru 1304/2013.

               (1)  Stima bbażata fuq teħid ta' kampjuni rappreżentattivi. L-Istati Membri għandhom żewġ għażliet ta' rappurtar. Għażla 1: Ir-rekwiżit minimu huwa li d-data tiġi pprovduta darba fl-AIR tal-2017. F'din l-għażla, jiġi rrappurtat valur kumulattiv fil-kolonna “Valur kumulattiv” fl-AIR tal-2017. Għażla 2: Il-valuri annwali huma pprovduti għal kull sena.

               (2)  L-għadd totali ta' parteċipanti jinkludi dawk b'rekords kompluti (data personali mhux sensittiva) kif ukoll parteċipanti b'dokumenti mhux kompluti (data personali mhux sensittiva). L-għadd totali ta' parteċipanti jiġi kkalkulat fis-sistema SFC2014 abbażi tat-tliet indikaturi komuni tal-output “persuni qiegħda inklużi qiegħda fit-tul”, “persuni inattivi” u “persuni impjegati, inkluż impjegati għal rashom”. It-total jiġbor fih biss parteċipanti b'rekords ta' data kompluti inkluża d-data personali kollha mhux sensittiva. Fit-total kumplessiv ta' parteċipanti, l-Istati Membri huma obbligati jirrapportaw dwar il-parteċipanti kollha tal-FSE, inklużi dawk b'rekord ta' data personali mhux sensittiva mhux komplut.”

               (3)  F'konformità mal-limiti massimi stabbiliti fl-Artikolu 70(2) tar-Regolament (UE) Nru 1303/2013 jew l-Artikolu 20 tar-Regolament (UE) Nru 1299/2013.”

            ANNESS IV
            Fil-parti A, il-punt 8.2, tal-Anness X tar-Regolament ta' Implimentazzjoni (UE) 2015/207, fit-Tabella 8 (Pjanijiet ta' Azzjoni Konġunti), it-test tat-tmien kolonna tal-ewwel ringiela jinbidel b'li ġej:

               “Tip ta' JAP

                           1.

                           normali

                           2.

                           L-ewwel JAP”.

            ANNESS V
            Fil-Parti C, il-punt 15 tal-Anness V tar-Regolament ta' Implimentazzjoni (UE) 2015/207, it-tabella tinbidel b'li ġej:

                           “13

                           14

                              Data għall-fini tar-rieżami tal-prestazzjoni u l-qafas tal-prestazzjoni

                           Biss għar-rapport ippreżentat fl-2019: Nefqa totali eliġibbli mġarrba mill-benefiċjarji u mħallsa sal-31/12/2018 u ċċertifikata lill-Kummissjoni
                           L-Artikolu 21(2) tar-Regolament (UE) Nru 1303/2013

                           Biss għar-rapport ta' implimentazzjoni finali: Nefqa totali eliġibbli mġarrba mill-benefiċjarji u mħallsa sal-31/12/2023 u ċċertifikata lill-Kummissjoni
                           L-Artikolu 22(7) tar-Regolament (UE) Nru 1303/2013”

            ANNESS VI
            Fil-Parti B, il-punt 12 tal-Anness X tar-Regolament ta' Implimentazzjoni (UE) 2015/207, it-tabella tinbidel b'li ġej:

                           “13

                           14

                              Data għall-fini tar-rieżami tal-prestazzjoni u l-qafas tal-prestazzjoni

                           Biss għar-rapport ippreżentat fl-2019: Nefqa totali eliġibbli mġarrba mill-benefiċjarji u mħallsa sal-31/12/2018 u ċċertifikata lill-Kummissjoni
                           L-Artikolu 21(2) tar-Regolament (UE) Nru 1303/2013

                           Biss għar-rapport ta' implimentazzjoni finali: Nefqa totali eliġibbli mġarrba mill-benefiċjarji u mħallsa sal-31/12/2023 u ċċertifikata lill-Kummissjoni
                           L-Artikolu 22(7) tar-Regolament (UE) Nru 1303/2013”.


title: Regolament ta' Implimentazzjoni tal-Kummissjoni (UE) 2019/257 tat-13 ta' Frar 2019 li jemenda għall-294 darba r-Regolament tal-Kunsill (KE) Nru 881/2002 li jimponi ċerti miżuri speċifiċi restrittivi diretti kontra ċerti persuni u entitajiet assoċjati mal-ISIL (Da'esh) u ma' organizzazzjonijiet ta' Al-Qaida

text:
                  14.2.2019

                  MT

                  Il-Ġurnal Uffiċjali tal-Unjoni Ewropea

                  L 43/34

         REGOLAMENT TA' IMPLIMENTAZZJONI TAL-KUMMISSJONI (UE) 2019/257
         tat-13 ta' Frar 2019
         li jemenda għall-294 darba r-Regolament tal-Kunsill (KE) Nru 881/2002 li jimponi ċerti miżuri speċifiċi restrittivi diretti kontra ċerti persuni u entitajiet assoċjati mal-ISIL (Da'esh) u ma' organizzazzjonijiet ta' Al-Qaida
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament tal-Kunsill (KE) Nru 881/2002 tas-27 ta' Mejju 2002 li jimponi ċerti miżuri restrittivi speċifiċi diretti kontra ċerti persuni u entitajiet assoċjati mal-ISIL (Da'esh) u ma' organizzazzjonijiet ta' Al-Qaida (1), u b'mod partikolari l-Artikolu 7(1)(a) u l-Artikolu 7a(5) tiegħu,
         Billi:

                     (1)

                     L-Anness I tar-Regolament (KE) Nru 881/2002 jelenka l-persuni, il-gruppi u l-entitajiet koperti mill-iffriżar tal-fondi u tar-riżorsi ekonomiċi skont dan ir-Regolament.

                     (2)

                     Fit-8 ta' Frar 2019, il-Kumitat tas-Sanzjonijiet tal-Kunsill tas-Sigurtà tan-Nazzjonijiet Uniti ddeċieda li jħassar erba' entrati mil-lista tal-persuni, il-gruppi u l-entitajiet li għalihom jenħtieġ li japplika l-iffriżar tal-fondi u tar-riżorsi ekonomiċi. Għalhekk jenħtieġ li l-Anness I tar-Regolament (KE) Nru 881/2002 jiġi emendat skont dan.

               ADOTTAT DAN IR-REGOLAMENT:

            Artikolu 1
            L-Anness I tar-Regolament (KE) Nru 881/2002 huwa emendat skont l-Anness ta' dan ir-Regolament.

            Artikolu 2
            Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, it-13 ta' Frar 2019.

                  Għall-Kummissjoni,

                  F'isem il-President,

                  Il-Kap tas-Servizz għall-Istrumenti tal-Politika Barranija

            (1)  ĠU L 139 29.5.2002, p. 9.

            ANNESS
            Fl-Anness I tar-Regolament (KE) Nru 881/2002, l-entrati li ġejjin taħt l-intestatura “Persuni naturali” jitħassru:

               “Hassan Abdullah Hersi Al-Turki (psewdonimu (a) Hassan Turki, (b) Hassen Abdelle Fihiye, (c) Sheikh Hassan Abdullah Fahaih, (d) Hassan Al- Turki, (e) Hassan Abdillahi Hersi Turki, (f) Sheikh Hassan Turki, (g) Xasan Cabdilaahi Xirsi, (h) Xasan Cabdulle Xirsi). Data tat-twelid: madwar l-1944. Post tat-twelid: Reġjun V, l-Etjopja (ir-Reġjun ta' Ogaden ta' l-Etjopja tal-Lvant). Nazzjonalità: Somala. Indirizz: Irrappurtat li qiegħed fin-Nofsinhar tas-Somalja, f'Juba ta' Isfel ħdejn Kismayo, prinċipalment f'Jilibe u Burgabo min-Novembru 2012. Data tad-deżinjazzjoni msemmija fl-Artikolu 2a(4)(b): 6.7.2004.”

               “Jamal Housni (psewdonimu (a) Djamel il marocchino, (b) Jamal Al Maghrebi, (c) Hicham). Data tat-twelid: 22.2.1983. Post tat-twelid: Il-Marokk. Indirizz: (a) Via Uccelli di Nemi 33, Milan, l-Italja, (b) Via F. De Lemene 50, Milan, l-Italja. Informazzjoni oħra: Miżmum taħt arrest minn Ġunju 2009. Data tad-deżinjazzjoni msemmija fl-Artikolu 2a(4)(b): 2.8.2006.”

               “Malik Muhammad Ishaq (psewdonimu Malik Ishaq). Indirizz: Il-Pakistan. Data tat-twelid: madwar l-1959. Post tat-twelid: Rahim Yar Khan, il-Provinċja tal-Punjab, il-Pakistan. Nazzjonalità: Pakistana. Informazzjoni oħra: (a) Deskrizzjoni fiżika: mibni b'għajnejh suwed, xagħru iswed u karnaġġjon kannella medju b'daqna kbira sewda; (b) Ritratt disponibbli biex jiddaħħal fl-Avviż Speċjali ta' bejn l-INTERPOL u l-Kunsill tas-Sigurtà tan-NU. Inqatel fil-Pakistan fit-28.07.2015. Data tan-nomina msemmija fl-Artikolu 7d(2)(i): 14.3.2014.”

               “Lavdrim Muhaxheri (psewdonimu (a) Abu Abdullah al Kosova, (b) Abu Abdallah al-Kosovi, (c) Abu Abdallah al-Kosovo); Data tat-twelid: (a) 3.12.1989, (b) madwar l-1987; Post tat-twelid: Kaqanik/Kacanik; Indirizz: Ir-Repubblika Għarbija Sirjana (lok f'Settembru 2015). Data tan-nomina msemmija fl-Artikolu 7d(2)(i): 29.9.2015.”